stanford-oval/wikipedia huggingface dataset:
กิโลกรัม

หน่วยของมวล
| กิโลกรัม |
| --- | --- |
ชุดตุ้มน้ำหนัก 5, 2, 1, 0.5 และ 0.2 กิโลกรัม ทำจาก เหล็กหล่อ
ข้อมูลทั่วไป
ระบบการวัด: หน่วยฐานเอสไอ
เป็นหน่วยของ: มวล
สัญลักษณ์: กก. 
การแปลงหน่วย      
1 กก. ใน ...: ... มีค่าเท่ากับ ...
 
   อาวัวร์ดูปัวส์:    ≈ 2.204622 ปอนด์
   หน่วยอังกฤษ:    ≈ 0.0685 สลัก
   หน่วย ซ.ก.ว.:    1000 กรัม
   หน่วยมวลอะตอม:    6.02214076×1026  ดัลตัน
กิโลกรัม อักษรย่อ กก. (อังกฤษ: kilogram : kg) เป็นหน่วยฐานของมวลตามระบบหน่วยวัดระหว่างประเทศ (ระบบเอสไอ) มีสัญลักษณ์หน่วยเป็น กก. ซึ่งเป็นหน่วยวัดที่ใช้กันอย่างแพร่หลายในทางวิทยาศาสตร์ วิศวกรรมศาสตร์ และการค้าทั่วโลก นิยมเรียกย่อ ๆ ว่า กิโล ซึ่งแปลว่า "หนึ่งพันกรัม"
กิโลกรัมเป็นหน่วยฐานเอสไอ ที่นิยามโดยอาศัยหน่วยฐานอีกสองหน่วย คือ วินาที เมตร และค่าคงที่พลังค์ ซึ่งเป็นค่าคงที่ที่ใช้ในการนิยามระบบเอสไอ ห้องปฏิบัติการมาตรวิทยา (metrology laboratory) ที่มีอุปกรณ์ครบครันสามารถสอบเทียบเครื่องมือวัดมวล เช่น เครื่องชั่งคิบเบิล (Kibble balance) ให้เป็นมาตรฐานหลักสำหรับมวลกิโลกรัมได้
กิโลกรัม ถูกนิยามครั้งแรกในปี พ.ศ. 2338 ระหว่างการปฏิวัติฝรั่งเศส ว่ามีมวลเท่ากับน้ำหนึ่งลิตร นิยามปัจจุบันของกิโลกรัม ใกล้เคียงกับนิยามเดิมภายใน 30 ส่วนในล้านส่วน (30 parts per million)  ต่อมาในปี พ.ศ. 2342 แท่งแพลตินัมที่เรียกว่า "กิโลกรัมเดส์อาร์ไคฟ์" (Kilogramme des Archives) ถูกนำมาใช้เป็นมาตรฐานของมวลแทน ในปี พ.ศ. 2432 แท่งทรงกระบอกทำจากแพลทินัม-อิริเดียม ซึ่งเรียกว่า "ต้นแบบกิโลกรัมสากล (International Prototype of the Kilogram - IPK)" กลายเป็นมาตรฐานของหน่วยมวลสำหรับระบบเมตริก และยังคงอยู่เช่นนั้นเป็นเวลา 130 ปี ก่อนที่จะมีการนำมาตรฐานปัจจุบันมาใช้ในปี พ.ศ. 2562
นิยาม

กิโลกรัม ถูกนิยามโดยอาศัยค่าคงที่นิยาม 3 ประการ:
ความถี่การเปลี่ยนสถานะของอะตอมเฉพาะค่าหนึ่ง (ΔνCs) ซึ่งกำหนดความยาวของวินาที
ความเร็วแสง (c) ซึ่งเมื่อรวมกับวินาทีแล้ว จะกำหนดยาวของเมตร
ค่าคงตัวของพลังค์ (h) ซึ่งเมื่อรวมกับเมตรและวินาทีแล้ว จะกำหนดมวลของกิโลกรัม
ตาม ที่ประชุมใหญ่ว่าด้วยการชั่งตวงวัด (CGPM)
กิโลกรัม (สัญลักษณ์ kg) เป็นหน่วยฐานของมวลในระบบหน่วยวัดระหว่างประเทศ (SI)  นิยาม โดยการกำหนดค่าตัวเลขคงที่ของ ค่าคงตัวของพลังค์ (h)  ให้มีค่าเท่ากับ 6.62607015×10−34  เมื่อแทนค่าในหน่วย จูลวินาที (J⋅s) ซึ่งเทียบเท่ากับ กิโลกรัม เมตรกำลังสอง ต่อ วินาที (kg⋅m2⋅s−1)  โดยที่ เมตร และ วินาที ถูกนิยามโดยอาศัย ความเร็วแสง (c)  และ ความถี่การเปลี่ยนสถานะของอะตอมซีเซียม (ΔνCs)
เมื่อกำหนดตามหน่วยเหล่านั้น กิโลกรัม จะถูกกำหนดเป็น:
โดยทั่วไปคำจำกัดความนี้สอดคล้องกับคำจำกัดความก่อนหน้านี้: มวลยังคงอยู่ภายใน 30 ส่วนในล้านส่วน ของมวลน้ำหนึ่งลิตร
นิยาม > เส้นเวลาของคำจำกัดความก่อนหน้า

พ.ศ. 2336: The เกรฟ (หน่วยดั้งเดิมของกิโลกรัม) ซึ่งเป็นหน่วยก่อนหน้าของกิโลกรัม ถูกนิยามให้มีมวลเท่ากับน้ำ 1 ลิตร (ลูกบาศก์เดซิเมตร: dm3) ซึ่งคำนวณได้ประมาณ 18,841 เกรน.
พ.ศ. 2338: กรัม (1/1000 ของกิโลกรัม) ถูกนิยามอย่างเบื้องต้นให้มีมวลเท่ากับน้ำ 1 ลูกบาศก์เซนติเมตร ที่จุดหลอมละลายของน้ำแข็ง
พ.ศ. 2342: ผลิต กิโลกรัมเดส์อาร์ไคฟ์ ขึ้นเป็นต้นแบบ มีมวลเท่ากับน้ำ 1 ลูกบาศก์เดซิเมตร (dm3) ที่อุณหภูมิความหนาแน่นสูงสุด ซึ่งอยู่ที่ประมาณ 4 °C.
พ.ศ. 2418-2432: มีการลงนามในอนุสัญญาเมตริก ในปี พ.ศ. 2418 นำไปสู่การผลิต ต้นแบบกิโลกรัมสากล (IPK) ในปี พ.ศ. 2422 และรับรองใช้งานอย่างเป็นทางการในปี พ.ศ. 2432
พ.ศ. 2562: กิโลกรัม ถูกนิยามใหม่โดยอาศัย ค่าคงตัวของพลังค์, ความเร็วแสง และ ความถี่การแยกละเอียดไฮเปอร์ไฟน์ของซีเซียม-133 (133Cs) ซึ่งได้รับการรับรองโดย ที่ประชุมใหญ่ว่าด้วยการชั่งตวงวัด (CGPM) เมื่อวันที่ 16 พฤศจิกายน พ.ศ. 2561
กิโลกรัม ยังคงเป็นหน่วยเอสไอเพียงหน่วยเดียวที่นิยามโดยเทียบกับวัตถุที่มนุษย์สร้างขึ้น แทนที่จะเทียบกับความสัมพันธ์ระหว่างคุณสมบัติพื้นฐานทางฟิสิกส์เช่นหน่วยอื่น ๆ
หน่วยพหุคูณ

เนื่องจากหน่วยเอสไอหน่วยหนึ่ง ไม่สามารถมีคำนำหน้าหลายตัว (ดูค คำอุปสรรคเอสไอ) จึงมีการนำคำนำหน้าไปประกอบกับกรัม แทนที่จะเป็นกิโลกรัม ซึ่งมีคำนำหน้าเป็นส่วนหนึ่งของชื่ออยู่แล้ว ตัวอย่างเช่น หนึ่งในล้านของกิโลกรัม คือ 1 มิลลิกรัม (mg) ไม่ใช่ 1 ไมโครกรัม (μkg)
| พหุคูณย่อย> ค่า | พหุคูณย่อย> สัญลักษณ์ | พหุคูณย่อย> ชื่อ | พหุคูณใหญ่> ค่า | พหุคูณใหญ่> สัญลักษณ์ | พหุคูณใหญ่> ชื่อ |  |
| --- | --- | --- | --- | --- | --- | --- |
| 10–1 g | dg | เดซิกรัม | 101 g | dag | เดคากรัม |  |
| 10–2 g | cg | เซนติกรัม | 102 g | hg | เฮกโตกรัม |  |
| 10–3 g | mg | มิลลิกรัม | 103 g | kg | กิโลกรัม |  |
| 10–6 g | µg | ไมโครกรัม | 106 g | Mg | 'เมกะกรัม (เมตริกตัน)' |  |
| 10–9 g | ng | นาโนกรัม | 109 g | Gg | จิกะกรัม |  |
| 10–12 g | pg | พิโกกรัม | 1012 g | Tg | เทระกรัม |  |
| 10–15 g | fg | เฟมโตกรัม | 1015 g | Pg | เพตะกรัม |  |
| 10–18 g | ag | อัตโตกรัม | 1018 g | Eg | เอกซะกรัม |  |
| 10–21 g | zg | เซปโตกรัม | 1021 g | Zg | เซตตะกรัม |  |
| 10–24 g | yg | ยอกโตกรัม | 1024 g | Yg | ยอตตะกรัม |  |
| 10−27 g | rg | รอนโตกรัม | 1027 g | Rg | รอนนากรัม |  |
| 10−30 g | qg | เควกโตกรัม | 1030 g | Qg | เควตตากรัม |  |
หน่วยที่นิยมใช้แสดงเป็นตัวหนา
ดูเพิ่ม

สถานีย่อยฟิสิกส์
ความเฉื่อย – แนวโน้มของวัตถุที่จะคงอยู่ในสถานะการเคลื่อนที่ที่มีอยู่นั้นเรียกว่าความเฉื่อยของมันPages displaying wikidata descriptions as a fallback
เครื่องชั่งคิบเบิล
กิโลกรัม-แรง
มวลกับน้ำหนัก
ระบบเมตริก
สถาบันมาตรฐานและเทคโนโลยีแห่งชาติ NIST
นิวตัน – หน่วยของแรงPages displaying wikidata descriptions as a fallback
ความเร่งมาตรฐานของการตกอย่างอิสระ
น้ำหนัก – แรงที่กระทำต่อมวลเนื่องจากแรงโน้มถ่วงPages displaying wikidata descriptions as a fallback
โน้ต

↑  อาวัวร์ดูปัวส์ปอนด์เป็นส่วนหนึ่งของระบบหน่วย ทั้งระบบ[[]] และ ระบบหน่วยวัดแบบอังกฤษ ซึ่งกำหนดไว้อย่างชัดแจ้ง 0.45359237 kilograms.
↑  Criterion: A combined total of at least five occurrences on the British National Corpus and the Corpus of Contemporary American English, including both the singular and the plural for both the -gram and the -gramme spelling.
แหล่งข้อมูลอื่น ๆ

| --- | --- |
 NIST: K20, the US National Prototype Kilogram resting on an egg crate fluorescent light panel
 BIPM: Steam cleaning a 1 kg prototype before a mass comparison
 BIPM: The IPK and its six sister copies in their vault
 The Age: Silicon sphere for the Avogadro Project
 NPL: The NPL's Watt Balance project
 NIST: This particular Rueprecht Balance, an Austrian-made precision balance, was used by the NIST from 1945 until 1960
 BIPM: The FB‑2 flexure-strip balance, the BIPM's modern precision balance featuring a standard deviation of one ten-billionth of a kilogram (0.1 μg)
 BIPM: Mettler HK1000 balance, featuring 1 μg resolution and a 4 kg maximum mass. Also used by NIST and Sandia National Laboratories' Primary Standards Laboratory
 Micro-g LaCoste: FG‑5 absolute gravimeter, (diagram), used in national laboratories to measure gravity to 2 μGal accuracy
NIST Improves Accuracy of 'Watt Balance' Method for Defining the Kilogram
The UK's National Physical Laboratory (NPL): Are any problems caused by having the kilogram defined in terms of a physical artefact? (FAQ – Mass & Density)
NPL: NPL Kibble balance
Metrology in France: Watt balance เก็บถาวร 2014-03-19 ที่ เวย์แบ็กแมชชีน
Australian National Measurement Institute: Redefining the kilogram through the Avogadro constant
International Bureau of Weights and Measures (BIPM): Home page
NZZ Folio: What a kilogram really weighs
NPL: What are the differences between mass, weight, force and load?
BBC: Getting the measure of a kilogram
NPR: This Kilogram Has A Weight-Loss Problem, an interview with National Institute of Standards and Technology physicist Richard Steiner
Avogadro and molar Planck constants for the redefinition of the kilogram
Realization of the awaited definition of the kilogram
Sample, Ian (November 9, 2018). "In the balance: scientists vote on first change to kilogram in a century". The Guardian. สืบค้นเมื่อ November 9, 2018.
แหล่งข้อมูลอื่น ๆ > วิดิโอ

The BIPM – YouTube channel
"The role of the Planck constant in physics" – presentation at 26th CGPM meeting at Versailles, France, November 2018 when voting on superseding the IPK took place on YouTube
| ด ค กระบบหน่วยวัดระหว่างประเทศ (ระบบเอสไอ) |
| --- | --- | --- |
| หน่วยฐาน | กิโลกรัม  ·  เคลวิน  ·  แคนเดลา  ·  เมตร  ·  โมล  ·  วินาที  ·  แอมแปร์ |  |
| หน่วยอนุพัทธ์ | เกรย์  ·  คาทัล  ·  คูลอมบ์  ·  จูล  ·  ซีเมนส์  ·  ซีเวิร์ต  ·  นิวตัน  ·  ปาสกาล  ·  เทสลา  ·  เบ็กเคอเรล  ·  ฟารัด  ·  เรเดียน  ·  ลักซ์  ·  ลูเมน  ·  วัตต์  ·  เวเบอร์  ·  โวลต์  ·  สเตอเรเดียน  ·  องศาเซลเซียส  ·  โอห์ม  ·  เฮนรี  ·  เฮิรตซ์ |  |
| หน่วยที่ยอมรับให้ใช้แก่ระบบเอสไอ | ชั่วโมง  ·  ดอลตัน  ·  เดซิเบล  ·  ตัน  ·  นาที  ·  เนเปอร์  ·  ลิตร  ·  ลิปดาและพิลิปดา  ·  วัน  ·  หน่วยดาราศาสตร์  ·  องศา  ·  อิเล็กตรอนโวลต์  ·  เฮกตาร์ |  |
| ดูเพิ่ม | การแปลงหน่วย  ·  คำอุปสรรคเอสไอ  ·  คำนิยามหน่วยในปี 2005–2019  ·  การนิยามหน่วยใหม่ในปี 2019  ·  ระบบการวัด |  |
 หมวดหมู่
ต้นแบบกิโลกรัมสากล, ซึ่งมีมวลถูกกำหนดให้เป็นหนึ่งกิโลกรัมตั้งแต่ปี พ.ศ. 2432 ถึง พ.ศ. 2562
ระบบเอสไอ หลังการปรับปรุงใหม่ในปี พ.ศ. 2562 กิโลกรัม: ถูกนิยามใหม่โดยอาศัย วินาที, ความเร็วแสง และ ค่าคงตัวของพลังค์ แทนที่การอ้างอิงมวลของวัตถุ นอกจากนี้แอมแปร์ จะไม่ได้อ้างอิงกับกิโลกรัมอีกต่อไป
เครื่องชั่งคิบเบิล ซึ่งเดิมทีใช้ในการวัดค่าคงตัวของพลังค์ โดยอาศัยต้นแบบกิโลกรัมสากล (IPK) ปัจจุบันสามารถนำมาใช้ในการปรับเทียบมวลมาตรฐานรอง เพื่อใช้งานจริงได้
กาแล็กซี่เอ็กซ์เพรส 999

| --- | --- |
กาแล็กซี่เอ็กซ์เพรส 999

銀河鉄道999
ชื่อภาษาอังกฤษ: Galaxy Express 999
แนว: โชเน็น; ไซไฟ, ผจญภัย
มังงะ
เขียนโดย: เลอิจิ มัตซึโมโตะ
สำนักพิมพ์:  สำนักพิมพ์โชงะกุกัง    สำนักพิมพ์วิบูลย์กิจ
ตีพิมพ์: 2520 (1977) – 2525 (1982)
จำนวนเล่ม: 21 เล่ม
อนิเมะ
กำกับโดย: โนบุทากะ นิชิซาวะ
สตูดิโอ: โตเอแอนิเมชัน
ฉาย: 14 กันยายน 2521 (1978-09-14) – 9 เมษายน 2524 (1981-04-09)
กาแล็กซี่เอ็กซ์เพรส 999 หรือ รถด่วนอวกาศ 999 (ญี่ปุ่น: 銀河鉄道999; โรมาจิ: Ginga Tetsudō Surī Nain ; อังกฤษ: Galaxy Express 999) เป็นการ์ตูนญี่ปุ่นของเลอิจิ มัตซึโมโตะ ตีพิมพ์ครั้งแรกตั้งแต่ พ.ศ. 2520 จำนวน 18 เล่ม ต่อมาได้ถูกสร้างเป็นอนิเมะ ละครวิทยุ และละครเพลง ในประเทศไทยตีพิมพ์ครั้งแรกเมื่อ พ.ศ. 2526 โดยสำนักพิมพ์เสริมมิตร ไม่มีลิขสิทธิ์ พิมพ์ได้เพียง 2 เล่ม ก็เลิกไป ในปีเดียวกัน สำนักพิมพ์สมปรารถนานำไปจัดพิมพ์ต่อ โดยทีมงานชุดเดิม จนถึงเล่ม 16 ก็หยุดพิมพ์ ยังไม่จบเรื่อง และไม่ครบตามต้นฉบับ (ใช้ต้นฉบับจาก Hit Comics edition 18 เล่มจบ) จนกระทั่ง พ.ศ. 2549 สำนักพิมพ์วิบูลย์กิจ ได้ลิขสิทธิ์จาก โชกักกุคัง แบบ Big Comic Gold ภาคแอนโดรเมดา พิมพ์ครบ 14 เล่ม จบที่ตอน "สถานีปลายทาง" ใน พ.ศ. 2554 แล้วก็พิมพ์ต่อเนื่องภาค Eternal Edition เล่ม 15-21 ครบสมบูรณ์ในปีพ.ศ. 2557 อวสาน จบที่ตอน "นักเดินทางแห่งหัวใจ"
คาดว่า เลอิจิ มัตซึโมโตะ เขียนเรื่องนี้โดยได้รับแรงบันดาลใจจาก หนังสือวรรณกรรมเยาวชนเรื่อง "รถไฟสายทางช้างเผือก"( 銀河鉄道の夜 ) เขียนโดย เค็นจิ มิยาซาวะ ตีพิมพ์ครั้งแรก พ.ศ. 2477 (เป็นการพบต้นฉบับงานเขียนหลังจากผู้ประพันธ์เสียชีวิตใน พ.ศ. 2476 แล้วนำมาจัดพิมพ์)
การ์ตูนซีรีส์โทรทัศน์เรื่องนี้ เคยนำมาฉายออกอากาศในเมืองไทยเป็นครั้งแรก ประมาณ พ.ศ. 2526 ในช่วงเย็น ทางช่อง 9 อ.ส.ม.ท.  ในชื่อว่า "รถด่วนอวกาศ แกแล็คซี่ 999" (อ่านว่า แก-แล็ค-ซี่-เก้า-เก้า-เก้า) พากย์เสียงภาษาไทย นำทีมโดย "น้าต๋อยเซมเบ้"
เนื้อเรื่อง

กาแล็คซี่เอ็กซ์เพรส 999 มีเนื้อเรื่องเกี่ยวกับโลกอนาคต ยุคที่เทคโนโลยีก้าวล้ำ มนุษย์สามารถละทิ้งกายเนื้อ ถ่ายโอนสมอง+ความคิด ไปสู่ร่างจักรกลที่มีชีวิตนิรันดร์ ขอเพียงเปลี่ยนชิ้นส่วนทดแทนชิ้นเก่า และส่วนสมองไม่ถูกทำลาย ก็จะมีชีวิตยืนยาวตลอดไป โฮชิโนะ เท็ตสึโร่ เด็กหนุ่มกำพร้าพ่อและครอบครัวยากจนมาก ในค่ำคืนหนึ่งที่หนาวเหน็บท่ามกลางหิมะตก ขณะจะกลับบ้าน แม่ของเท็ตสึโร่ ถูก เคาท์จักรกล และกลุ่มล่ามนุษย์เป็นงานอดิเรก ยิงต่อหน้าต่อตา เพื่อนำร่างกายไปสตัฟเป็นของประดับบ้าน ก่อนแม่ตายได้สั่งเสียให้เท็ตสึโร่ทำความฝันให้เป็นจริง หาทางโดยสารไปกับรถด่วนอวกาศ 999 ไปยังกาแล็กซี่แอนโดรเมดา ดวงดาวที่ให้อวัยวะจักรกลฟรี จะได้ไม่ต้องทนร้อน-ทนหนาว อดอยาก ไม่เจ็บป่วย มีชีวิตเป็นอมตะนิรันดร์ ทว่าตั๋วรถไฟขบวนนี้มีมูลค่าสูงมาก ไม่ใช่จะได้มาง่าย ๆ ต่อมาเท็ตสึโร่ได้พบกับ เมเทล หญิงสาวลึกลับ ผู้ช่วยชีวิตเท็ตสึโร่ และมอบปืนให้ล้างแค้นเคาท์จักรกล พร้อมมอบตั๋วรถด่วนอวกาศสาย 999 โดยมีข้อแม้ว่าเธอจะร่วมเดินทางไปด้วย ระหว่างที่ผ่านไปยังดวงดาวต่าง ๆ ทั้งสองคนได้ผจญภัยหลายรูปแบบ ได้พบมนุษย์, สิ่งมีชีวิตที่ล้ำหน้า-ล้าหลัง รวมถึงจักรกลมากมาย ทำให้เท็ตสึโร่ ค่อย ๆ เข้าใจความหมายคุณค่าของการมีชีวิต ความตาย จิตวิญญาน กายเลือดเนื้อกับร่างจักรกล พร้อมกับเฉลยความลับของเมเทล ทีละน้อย
อนิเมะและภาพยนตร์

รถด่วนอวกาศ 999 ถูกนำมาสร้างเป็นการ์ตูนโทรทัศน์ (อนิเมะ) และภาพยนตร์การ์ตูนสำหรับฉายในโรง หลายครั้ง ทั้งเป็นแบบเนื้อเรื่องต่อเนื่อง และรีบูท 
(บางเวอร์ชันรีบูท มีการรวบสลับเปลี่ยนแปลงเนื้อเรื่องแตกต่างกันไป รวมถึงเปลี่ยนหน้าตาตัวละครเท็ตสึโร่ และ ราชินีโพรเมซูน)
Galaxy Express 999 (อนิเมะ)
Galaxy Express 999 (ภาพยนตร์การ์ตูน)
Adieu Galaxy Express 999 (ภาพยนตร์การ์ตูน)
Galaxy Express 999 ~Eternal Fantasy~ (ภาพยนตร์การ์ตูน)
OVA: Maetel Legend (โอวีเอ)
Space Symphony Maetel (โอวีเอ)
ตัวละคร

โฮชิโนะ เท็ตสึโร่ (星野鉄郎)
เมเทล (メーテル เม-เตหรุ)
นายตรวจ (車掌 ฉะโช)
หัวรถจักร (機関車 คิคังฉะ Locomotive (หมายเลขเก้าเก้าเก้า 999号))
แหล่งข้อมูลอื่น

เว็บไซต์ เลจิ มัตสีโมโตะ (ภาษาญี่ปุ่น), คลังข้อมูลเก่าเก็บจากแหล่งเดิมเมื่อ 7 เมษายน 2005
เว็บไซต์รถด่วนอวกาศ 999 ของโชงะกุกัง (ภาษาญี่ปุ่น), คลังข้อมูลเก่าเก็บจากแหล่งเดิมเมื่อ 18 พฤศจิกายน 2010
Galaxy Express 999 จาก ดีวีดีไดอารี่, คลังข้อมูลเก่าเก็บจากแหล่งเดิมเมื่อ 1 กุมภาพันธ์ 2014
ปลุกตำนาน รถด่วนอวกาศ 999, คลังข้อมูลเก่าเก็บจากแหล่งเดิมเมื่อ 11 ตุลาคม 2007
หนังสือการ์ตูน แกแล็คซี่ 999 รถด่วนอวกาศ พ.ศ. 2527 ยังไม่มีลิขสิทธิ์ (Galaxy Express 999)
Leiji Verse
กีฬาพาราลิมปิก

กีฬาพาราลิมปิก (อังกฤษ: Paralympic Games) เป็นการแข่งขันกีฬาสำหรับคนพิการหลายประเภทจากทั่วโลก โดยอยู่ในความรับผิดชอบของคณะกรรมการพาราลิมปิกสากล (International Paralympic Committee; IPC) โดยในปัจจุบัน กีฬาพาราลิมปิกจะจัดขึ้น หลังจากการแข่งขันกีฬาโอลิมปิกสิ้นสุดลง และประเทศเจ้าภาพกีฬาโอลิมปิกครั้งนั้น ก็จะเป็นเจ้าภาพจัดแข่งขันกีฬาพาราลิมปิกด้วย
ประวัติ

ในปี ค.ศ. 1948 ดอกเตอร์ลุดวิก กูทมัน ศัลยแพทย์ประจำโรงพยาบาลสโตก แมนเดวิลล์ ได้มีแนวคิดจัดการแข่งขันกีฬาขึ้น เพื่อเป็นการเสริมสร้างฟื้นฟูสมรรถภาพทางกายและใจ ของทหารผ่านศึกชาวอังกฤษ จากสงครามโลกครั้งที่ 2 และจัดแข่งขันอีกครั้งในปี ค.ศ. 1952 ที่อังกฤษเช่นกัน แต่ครั้งนี้มีทหารผ่านศึกชาวดัตช์ เข้าร่วมการแข่งขันด้วย ซึ่งอาจกล่าวได้ว่า เป็นการแข่งขันกีฬาคนพิการ ในระดับนานาชาติครั้งแรกของโลก
นับแต่นั้นมา ก็มีการแข่งขันระดับนานาชาติ เป็นกิจจะลักษณะต่างกรรมต่างวาระ มาเป็นระยะๆ จนถึงปี ค.ศ. 1960 ที่กรุงโรมของอิตาลี กีฬาคนพิการนานาชาติ ก็ปรับระบบเข้ามาสู่การเป็น “กีฬาโอลิมปิกคนพิการ” ด้วยการจัดในเมืองเจ้าภาพกีฬาโอลิมปิกฤดูร้อน ในปีเดียวกันเป็นครั้งแรก แต่แนวความคิดดังกล่าวก็ประสบปัญหามากมาย โดยเฉพาะปัญหาค่าใช้จ่ายบานปลายของเมืองเจ้าภาพโอลิมปิก ทำให้กีฬาคนพิการนานาชาติ ต้องแยกไปแข่งขันเองต่างหาก ตามหัวเมืองอื่นๆ ที่มีความพร้อม และเป็นไปได้มากกว่า
จนถึงปี ค.ศ. 1988 แนวความคิดดังกล่าวก็บรรลุวัตถุประสงค์ในที่สุด เมื่อคณะกรรมการโอลิมปิกสากล และสหพันธ์กีฬาคนพิการนานาชาติ (ปัจจุบันคือ คณะกรรมการพาราลิมปิกสากล) ร่วมกันขอความร่วมมือให้เจ้าภาพกีฬาโอลิมปิก รับหน้าที่เป็นเจ้าภาพกีฬาพาราลิมปิก ควบคู่ไปในปีเดียวกัน ทั้งเกมฤดูร้อน ทั้งเกมฤดูหนาว กล่าวได้ว่า กีฬาพาราลิมปิกฤดูร้อนครั้งที่ 8 ที่กรุงโซลของเกาหลีใต้ เมื่อปี ค.ศ. 1988 เป็นการเริ่มต้นกีฬาพาราลิมปิกอย่างเป็นทางการ
สัญลักษณ์และธงพาราลิมปิกเกมส์

บทความหลัก: สัญลักษณ์พาราลิมปิก
สัญลักษณ์ของพาราลิมปิกเกมส์ เป็นแถบโค้งสีแดง สีน้ำเงิน และสีเขียว สามแถบคล้องกัน สำหรับธงพาราลิมปิกเกมส์ เป็นพื้นสีขาว มีสัญลักษณ์พาราลิมปิกอยู่กลางผืนธง ทั้งสองเริ่มใช้ตั้งแต่เดือนเมษายน พ.ศ. 2546 และใช้กับการแข่งขันครั้งที่ 12 เมื่อปี พ.ศ. 2547 เป็นคราวแรก
การจัดการแข่งขัน

| --- | --- |
ตราสัญลักษณ์พาราลิมปิกเกมส์
คำขวัญ: Spirit in Motion
ก่อตั้ง: 18 กันยายน พ.ศ. 2503 (ค.ศ. 1960; 64 ปีมาแล้ว)
จัดขึ้นทุก: 4 ปี
ครั้งล่าสุด: ฤดูร้อน: ครั้งที่ 17 ที่ปารีส  ฝรั่งเศส ฤดูหนาว: ครั้งที่ 12 ที่พย็องชัง  เกาหลีใต้
วัตถุประสงค์: กีฬาคนพิการระดับนานาชาติ
สำนักงานใหญ่: คณะกรรมการพาราลิมปิกสากล  นครบอนน์, เยอรมนี
ประธาน:  แอนดรูว พาร์สัน
เว็บไซต์: คณะกรรมการพาราลิมปิกสากล
หมายเหตุ: แบ่งเป็นพาราลิมปิกฤดูร้อน และพาราลิมปิกฤดูหนาว
การจัดการแข่งขัน > พาราลิมปิกฤดูร้อน

|   | ฤดูร้อน | ฤดูร้อน | ฤดูร้อน |
| --- | --- | --- | --- |
| ปี | ครั้ง | เมื่อง | ประเทศ |
| 1960 | I | โรม |  อิตาลี |
| 1964 | II | โตเกียว |  ญี่ปุ่น |
| 1968 | III | เทลอาวีฟ |  อิสราเอล |
| 1972 | IV | ไฮเดิลแบร์ค |  เยอรมนี |
| 1976 | V | โทรอนโต |  แคนาดา |
| 1980 | VI | อาร์นเฮม |  เนเธอร์แลนด์ |
| 1984 | VII | สโตก แมนเดวิลล์ นิวยอร์ก |  อังกฤษ  สหรัฐอเมริกา |
| 1988 | VIII | โซล |  เกาหลีใต้ |
| 1992 | IX | บาร์เซโลนา |  สเปน |
| 1996 | X | แอตแลนตา |  สหรัฐ |
| 2000 | XI | ซิดนีย์ |  ออสเตรเลีย |
| 2004 | XII | เอเธนส์ |  กรีซ |
| 2008 | XIII | ปักกิ่ง |  จีน |
| 2012 | XIV | ลอนดอน |  อังกฤษ |
| 2016 | XV | รีโอเดจาเนโร |  บราซิล |
| 2020 | XVI | โตเกียว |  ญี่ปุ่น |
| 2024 | XVII | ปารีส |  ฝรั่งเศส |
| 2028 | XVIII | ลอสแอนเจลิส |  สหรัฐอเมริกา |
| 2032 | XIX | บริสเบน |  ออสเตรเลีย |
การจัดการแข่งขัน > พาราลิมปิกฤดูหนาว

|   | ฤดูหนาว | ฤดูหนาว | ฤดูหนาว |
| --- | --- | --- | --- |
| ปี | ครั้ง | เมือง | ประเทศ |
| 1976 | I | เอิร์นเชิลส์วีก |  สวีเดน |
| 1980 | II | เกลโล |  นอร์เวย์ |
| 1984 | III | อินส์บรุค |  ออสเตรีย |
| 1988 | IV | อินส์บรุค |  ออสเตรีย |
| 1992 | V | ทิกเนส แอลเบิร์ท |  ฝรั่งเศส |
| 1994 | VI | แฮมเมอร์ |  นอร์เวย์ |
| 1998 | VII | นะงะโนะ |  ญี่ปุ่น |
| 2002 | VIII | ซอลต์เลก |  สหรัฐอเมริกา |
| 2006 | IX | ตูริน |  อิตาลี |
| 2010 | X | แวนคูเวอร์ |  แคนาดา |
| 2014 | XI | โซชิ |  รัสเซีย |
| 2018 | XII | พย็องชัง |  เกาหลีใต้ |
| 2022 | XIII | ปักกิ่ง |  จีน |
| 2026 | XIV | มิลาน เปซโซ |  อิตาลี |
ดูเพิ่ม

สรุปเหรียญรางวัลพาราลิมปิกตลอดกาล
สำนักงานใหญ่คณะกรรมการพาราลิมปิกสากล ที่เมืองบอนน์ ประเทศเยอรมนี
กีฬาฤดูหนาว

กีฬาฤดูหนาว เป็นกีฬาที่เล่นกันในสภาพพื้นที่ซึ่งเป็นหิมะหรือลานน้ำแข็ง ซึ่งเมื่อเทียบกับกีฬาฤดูร้อนแล้วจะมีจำนวนชนิดกีฬาน้อยกว่ามาก และนอกจากนี้กีฬาฤดูหนาวยังได้ถูกบรรจุให้อยู่ในการแข่งขันกีฬาโอลิมปิกฤดูหนาวอีกด้วย
ชนิดของกีฬาฤดูหนาว

ไบแอธลอน (อังกฤษ: Biathlon) เป็นกีฬาสกียิงเป้า ซึ่งนักกีฬามีหน้าที่ในการเล่นสกีไปบนพื้นราบในระยะที่กำหนด แล้วทำการยิงเป้าซึ่งจะเป็นจุดตั้งอยู่ ณ ด้านข้างของแนววิ่งสกี ซึ่งต้องทำให้ได้เร็วที่สุดทั้งการยิงเป้าและการวิ่งโดยใช้สกี
บอบสเลด (อังกฤษ: Bobsled ) มี 2 ประเภท คือ
บอบสเลดสเคเลทัน (อังกฤษ: Bobsled Skeleton) เป็นกีฬาที่มีลักษณะคล้ายๆกับรถไฟราง กล่าวคือ นักกีฬานั้นมีหน้าที่เลี้ยงกระดานที่ตนเองนอนคว่ำหันหัวไปด้านหน้าไปตามรางที่มีลักษณะอุโมงค์เปิดด้านบนและมีพื้นเป็นน้ำแข็งให้เร็วที่สุด โดยที่อนุญาตให้นักกีฬาทำการไสกระดานได้ในช่วงก่อนเส้นเข้ารางเพื่อเพื่มความเร็ว แต่หลังจากนั้นจะไม่ให้ส่วนใดส่วนหนึ่งของร่างกายถูกพื้นรางและห้ามให้ตัวหลุดจากกระดานโดยเด็ดขาด
รูปสัญลักษณ์ของกีฬาชนิดต่างๆ

บอบสเลดสเคเลทัน
บอบสเลด
เคอลิ่ง
ฮอกกี้น้ำแข็ง
ลุจ
ระบำสเก็ต
วิ่งสเก็ต (แทร็กระยะสั้น)
วิ่งสเก็ต (ธรรมดา)
สกีลงเขา
มาราธอนสกี
ฟรีสไตล์สกี
สกีผสม
สกีกระโดดไกล
สโนว์บอร์ด
กาแฟขี้ชะมด
ประวัติ

กำเนิดของกาแฟขี้ชะมดสืบเนื่องกับประวัติการผลิตกาแฟในประเทศอินโดนีเซีย
ในต้นคริสต์ศตวรรษที่ 18 ชาวดัตช์ได้เริ่มทำไร่กาแฟซึ่งเป็นพืชเศรษฐกิจ  ในอาณานิคมคือหมู่เกาะอินเดียตะวันออกของดัตช์  รวมทั้งเกาะชวาและเกาะสุมาตรา  กาแฟที่เริ่มปลูกเป็นกาแฟอาราบิกาจากประเทศเยเมน
ในสมัยที่มีกฎหมายบังคับปลูกพืช รัฐบาลดัชต์ห้ามทั้งชาวไร่กาแฟพื้นเมืองและคนงานจากการเก็บผลกาแฟเพื่อบริโภคเอง
แต่ว่า  แม้กฎหมายก็ห้ามความต้องการที่จะลิ้มรสเครื่องดื่มกาแฟไม่ได้
ไม่นานสักเท่าไร  คนอินโดนีเซียก็เริ่มรู้ว่า  ตัวอีเห็นข้างลาย (เป็นสัตว์ในวงศ์ชะมด) นั้นกินผลกาแฟ
แต่กลับถ่ายเมล็ดกาแฟออกมาทั้งดุ้น
ดังนั้น  จึงเริ่มเก็บเมล็ดกาแฟจากมูลของชะมด  แล้วทำความสะอาด  คั่วแล้วบดเพื่อทำเครื่องดื่มกาแฟ 
เรื่องความหอมของกาแฟขี้ชะมดจากนั้นจึงเริ่มกระจายไปจนกระทั่งเจ้าของไร่คนดัชต์รู้  ซึ่งก็กลายมาเป็นสิ่งที่นิยมชื่นชอบ
แต่ว่า  เพราะมีน้อยและเป็นกระบวนการผลิตที่แปลก  
กาแฟขี้ชะมดจึงเป็นบริโภคภัณฑ์มีราคาแพงแม้ในช่วงสมัยล่าอาณานิคม[ต้องการอ้างอิง]
รสชาติ

งานประเมินรสชาติของกาแฟอย่างเป็นกลาง ๆ ไม่ค่อยมี
เนื่องจากชื่อกาแฟหมายถึงเมล็ดที่เก็บมาจากมูลของชะมด  ดังนั้น  รสชาติจะมีความแตกต่างกันขึ้นอยู่กับชนิดและแหล่งกำเนิดของเมล็ดกาแฟ  กับกระบวนการผลิตหลังจากเก็บ  การคั่ว  การบ่ม และการต้มกาแฟ
นอกจากนั้นแล้ว  ความสามารถในการเลือกผลกาแฟ  อาหารอื่น ๆ และสุขภาพของตัวชะมด (เช่น  ระดับความเครียด) อาจมีอิทธิพลต่อการผลิตและดังนั้นต่อรสชาติ
ในอุตสาหกรรมกาแฟ  กาแฟขี้ชะมดถือว่าเป็นผลิตภัณฑ์ใช้เรียกร้องความสนใจ  หรือสร้างความแปลก 
มีบทความของสมาคมกาแฟพิเศษของอเมริกา (Specialty Coffee Association of America ตัวย่อ SCAA) ได้กล่าวว่า 
มี "มติทั่ว ๆ ไป (ร่วมกัน) ในธุรกิจนี้ว่า... จริง ๆ แล้ว มีรสชาติที่ไม่ดี"
บทความนั้น  อ้างผู้เชี่ยวชาญในรสชาติของกาแฟผู้ทำการเปรียบเทียบเมล็ดกาแฟชะมดและกาแฟธรรมดา
ผู้เชี่ยวชาญนั้นกล่าวว่า
เป็นเรื่องชัดเจนว่า  กาแฟขี้ชะมดนั้นขายได้โดยอาศัยเรื่องที่เล่า  ไม่ใช่อาศัยคุณภาพที่ดีกว่า...
(คือ) โดยใช้วิธีการให้คะแนนตามมาตรฐานของ SCAA กาแฟขี้ชะมดได้คะแนนสองคะแนนต่ำกว่ากาแฟสามอย่างอื่น (ที่ใช้เปรียบเทียบ)
ดูเหมือนว่า  วิธีการผลิตจะลดรสชาติและระดับกรด (รสเปรี้ยว) ที่ดี  แต่ทำให้ลื่นปากลื่นคอยิ่งขึ้น
ซึ่งเป็นสิ่งที่หลายคนเห็นว่า  เป็นจุดดีของกาแฟ (ขี้ชะมด)
ทิม คาร์เม็น  ผู้เป็นผู้สื่อข่าวในเรื่องอาหารของหนังสือพิมพ์วอชิงตันโพสต์ (ซึ่งเป็นหนังสือพิมพ์ยอดนิยมในเมืองวอชิงตัน ดี.ซี.) ได้ทำงานปริทัศน์กาแฟขี้ชะมดที่มีขายต่อคนอเมริกันแล้วสรุปว่า
มีรสชาติเหมือนกับ...โฟลเกอร์ส (กาแฟสำเร็จรูปยี่ห้อหนึ่ง) (มีรสชาติ) เก่า ไม่มีชีวิตชีวา เหมือนกับมูลของไดโนเสาร์ที่กลายเป็นหินแล้วเอาไปแช่ในน้ำใช้ของอ่างอาบน้ำ  ผมดื่มมันได้ไม่หมด
นักวิจารณ์บางท่านอ้างโดยทั่ว ๆ ไปว่า  กาแฟขี้ชะมดเป็นการแฟที่แย่  ซื้อขายเพื่อความแปลกประหลาดมากกว่าเพื่อรสชาติ 
นายมาซิโม มาร์โคน  ผู้ได้ทำการตรวจสอบทางเคมีของเมล็ดกาแฟต่าง ๆ อย่างกว้างขวาง ไม่สามารถหาข้อสรุปได้ว่า คุณสมบัติอะไรในกาแฟทำให้ดีกว่าในการทำเครื่องดื่มกาแฟ
เขาได้จ้างคนทดสอบรสชาติกาแฟมืออาชีพในการทดสอบแบบบอด
แม้ว่าผู้ทดสอบจะสามารถบอกได้ว่า  กาแฟขี้ชะมดต่างจากกาแฟอื่น
แต่ผู้ทดสอบไม่มีคำชมอะไรนอกจากว่า  มันเปรี้ยวน้อยกว่าและลื่นคอกว่า  
นายมาร์โคนจึงได้ให้ความเห็นไว้ว่า
คนไม่ได้ต้องการรสชาติกาแฟที่จำเพาะอย่างนี้หรอก  แต่ต้องการความหายากของกาแฟ
การผลิต

เจ้าตัวลูวะก์  ซึ่งก็คือสัตว์เล็ก ๆ คล้ายแมว
หลังจากมืดแล้วจะออกมาหม่ำผลกาแฟที่สุกที่สุดที่ดีที่สุดของเรา
มันจะย่อยผลแล้วถ่ายเมล็ดออกมา  ซึ่งคนไร่ของเราจะเก็บ  ทำความสะอาด  แล้วคั่ว  เป็นของที่อร่อยมาก
กระบวนการอะไรบางอย่างเกี่ยวกับการหมักโดยธรรมชาติที่เกิดในท้องของลูวะก์  ดูเหมือนจะเป็นสิ่งที่ทำให้แตกต่าง
สำหรับคนชวาแล้ว  นี่เป็นกาแฟที่ยอดที่สุดในบรรดากาแฟทั้งหมด  เป็นโกปิ ลูวะก์ของเราเอง
อีเห็นข้างลายเป็นสัตว์กินผลไม้โดยมาก  มักกินเบอร์รี่และผลไม้มีเนื้อเช่นลูกไทรและลูกปาล์ม  นอกจากนั้นแล้ว  ก็ยังกินสัตว์มีกระดูกสันหลังเล็ก ๆ แมลง ผลไม้สุก และเมล็ด
การผลิตในยุคแรก ๆ เป็นการเก็บเมล็ดกาแฟในป่าในที่ที่อีเห็นจะถ่ายเพื่อแสดงอาณาเขตของตน
ส่วนในฟาร์ม  อีเห็นจะถูกขังไว้หรือปล่อยไว้ให้อยู่ในเขตที่กั้นไว้
อีเห็นกินผลกาแฟเพื่อจะเอาเนื้อ
หลังจากประมาณวันครึ่งที่อยู่ในทางเดินอาหาร  เมล็ดก็จะมีการถ่ายออกพร้อมกับมูลที่ออกมาเป็นพวง ๆ
โดยเมล็ดจะยังคงรูปร่างเหมือนเดิม  และยังปกคลุมด้วยชั้นในของเนื้อกาแฟอยู่
แม้ว่าจะสัมผัสกับมูลและสิ่งมีชีวิตที่นำโรคได้อื่น ๆ 
แต่เมล็ดกลับมีสิ่งมีชีวิตที่ก่อให้เกิดโรคได้สืบเนื่องกับอุจจาระน้อยมาก
นอกจากนั้นแล้ว  ผนังผลชั้นใน (endocarp) ที่หุ้มล้อมเมล็ด  ก็จะไม่ได้มีการย่อยอย่างสิ้นเชิง
ดังนั้น  หลังจากที่เก็บเมล็ดแล้ว  ชาวไร่จะล้างให้สะอาด  และเอาผนังผลชั้นในออกด้วย
เกาะสุมาตราเป็นแหล่งผลิตกาแฟขี้ชะมดที่ใหญ่ที่สุด
โดยใช้เมล็ดกาแฟอาราบิกา  ที่ปลูกในกลุ่มเกาะอินโดนีเซียมาตั้งแต่คริสต์ศตวรรษที่ 17 แล้ว
เขตผลิตสำคัญอยู่ในจังหวัดลัมปุง  จังหวัดเบิงกูลู  และเขตปกครองพิเศษอาเจะฮ์โดยเฉพาะในเขตกาโยของเมือง Takengon
ส่วนกาแฟขี้ชะมดตากาล็อกมาจากชะมดที่กินเมล็ดกาแฟประเภทต่าง ๆ 
และขายในเขตจังหวัดบาตันกัสและในร้านขายของขวัญใกล้สนามบินต่าง ๆ ในประเทศฟิลิปปินส์
ส่วนประเทศเวียดนามมีไร่ 2 แห่งที่มีชะมดป่ากว่า 300 ตัวในจังหวัดดั๊กลัก 
ในขณะที่เกาะมินดาเนาในประเทศฟิลิปปินส์มีไร่ 2 แห่งที่มีชะมดป่า 200 ตัว (ในเมืองดาเวา) และ 100 ตัว (ในเมือง Cagayan de Oro)
แต่หมู่เกาะอินโดนีเซียที่มีการค้นพบ "โกปิ ลูวะก์" ได้เป็นผู้นำการผลิตในตลาดโลกมาเกือบ 3 ศตวรรษแล้ว
โดยมีไร่กาแฟชะมดเล็ก ๆ ที่กำลังเกิดเพิ่มขึ้นอย่างมากมายในชนบท
มีงานศึกษาหลายงานที่ตรวจสอบกระบวนการย่อยผลกาแฟโดยกรดและเอนไซม์ในกระเพาะอาหาร  และกระบวนการหมักเมล็ดกาแฟในทางเดินอาหารของชะมด 
งานวิจัยโดยนักวิทยาศาสตร์โภชนาการมาซิโม มาร์โคนที่ University of Guelph ในรัฐออนแทรีโอ ประเทศแคนาดา แสดงว่ามีสารคัดหลั่ง (secretion) จากระบบทางเดินอาหารของชะมดที่ซึมเข้าไปในเมล็ดกาแฟ
เป็นสารที่มีเอนไซม์ Protease ซึ่งช่วยย่อยโปรตีนในเมล็ดกาแฟ  ทำให้เกิดเพปไทด์ที่สั้นกว่าและจำนวนกรดอะมิโนอิสระที่มากกว่า
โปรตีนเหล่านี้ยังมีส่วนเกี่ยวข้องกับการทำสีให้เข้มขึ้นผ่านปฏิกิริยาเมล์ลาร์ด (Maillard reaction) โดยไม่ใช้เอนไซม์  ที่เกิดขึ้นเมื่อมีการคั่วเมล็ดกาแฟในภายหลัง
นอกจากนั้นแล้ว  ในขณะที่อยู่ในตัวชะมด  เมล็ดจะเริ่มงอกซึ่งช่วยลดความขม 
มาร์โคนยังทำการวิเคราะห์สารประกอบระเหยง่ายที่ทำให้กาแฟมีรสและกลิ่นเหมือนกาแฟอีกด้วย
แล้วพบว่า  มีความแตกต่างโดยนัยสำคัญจากกาแฟธรรมดา
เขาสรุปว่า
โครงสร้างโปรตีนเปลี่ยนไป  ลดความขมและอาจจะมีผลต่อรสชาติ
สารประกอบระเหยง่ายมีความแตกต่างที่สำคัญจากที่พบในกาแฟธรรมดา  ซึ่งแสดงว่าจะมีกลิ่นที่เปลี่ยนไป
ดร. ดาวิลา คอร์เทส กล่าวว่า  โครงสร้างโปรตีนที่เปลี่ยนไปจะทำลายความเป็นยาขับปัสสาวะของกาแฟ